MLDataScientist/Wikipedia-uzbek-2024-05-01 huggingface dataset:
Fotima Abushanab

Fotima Abushanab– Recep Tayyip Erdoğanning xalqaro tashriflarida Prezident uchun tarjimon sifatida faoliyat yuritadi. Shuningdek, Fotima Abushanab Turkiya raisligida ham xalqaro aloqalar boʻyicha mutaxassis.

Taʼlimi  

Fotima Abushanab Jorj Meyson (George Mason) (Amerika Qoʻshma Shtatlari) universitetida hukumat va xalqaro siyosat boʻyicha bakalavr darajasini olgan.

U Jorjtaun (AQSh) universitetida aspiranturada oʻqishni davom ettirgan va u yerda musulmon-xristian munosabatlariga eʼtibor qaratgan holda liberal tadqiqotlar boʻyicha magistr darajasini olgan.

Vashingtondagi faoliyati davomida u Becketfund Diniy Ozodlik Tashkiloti, Vudro Vilson Xalqaro Olimlar Markazi va AQSh Kongressida ilmiy yordamchi lavozimlarida ishlagan. Uning ilmiy qiziqishlari orasida ijtimoiy harakat nazariyasi, dunyoviylikdan keyingi diniy nazariya, shuningdek, siyosiy antropologiya va din sotsiologiyasi kiradi.

Hozirda Yildirim Beyazit (Turkiya) universitetining Xalqaro aloqalar boʻlimida PhD talabasi.

Oilasi 

Otasi Ali Ahmad Abushanab, onasining ismi Merva Kavakchi. Mariam Kavakchi ismli singlisi bor.

Fotimaning onasi Merva Kavakshi turkiyalik siyosatchi boʻlib, u ham butun dunyoga mashhur. Mashhurligining sababi 1999-yil 2-may kuni Kavakchi Demokratik Soʻl Partiya aʼzolari tomonidan qasamyod qilish marosimida roʻmoli tufayli qasamyod qilishdan chetlashtirilgan edi va bu oʻsha paytlarda matbuotda juda keng muhokamalarga sabab boʻlgan. Ammo keyinchalik 2001-yilda baribir qasamyod qilishga erishgan va oʻz oʻrniga qayta tiklangan.

U Garvard universitetida magistr darajasini va Xovard universitetida PhD darajasini olgan. U ikki farzandning onasi:
Fotima Abushanab va Mariam Kavakchi.

Pages with unreviewed translations
Rasul Hodizoda

Rasul Hodizoda (1928-yil 6-mart, Samarqand viloyati, Oʻzbekiston SSR, SSSR – 2010-yil 4-aprel, Dushanbe shahri, Tojikiston) – adabiyotshunos, yozuvchi, tarjimon. U Tojikiston SSR yozuvchilar uyushmasi aʼzosi, filologiya fanlari doktori, Tojikistonda xizmat koʻrsatgan fan arbobi.

Biografiyasi 
Rasul Hodizoda 1928-yil 6-mart kuni Oʻzbekiston SSRga qarashli boʻlgan Samarqand viloyatida tugʻilgan. U 1940-yilda Samarqand davlat pedagogika institutini tamomlaydi. 1944-yilda Samarqand davlat universitetini tamomlaydi. 1950-yilda esa Oʻzbekiston davlat universitetining sharqshunoslik fakultetini muvaffaqiyatli bitiradi.

Rasul Hodizoda 1945-yildan 1950-yilgacha Tojikiston davlat radio qoʻmitasida kotib hamda muharrir sifatida faoliyatini boshlaydi. U 1950-yildan 1954-yilgacha „Qizil Oʻzbekiston“ gazetasida adabiyot va madaniyat boʻlimi mudiri lavozmida ishladi. Rasul Hodizoda 1990-yildan 1953-yilgacha Tojikiston davlat universitetining aspirantura taʼlim bosqichida tahsil oldi. 1954-yilda „19-asrning 2-yarmida tojik adabiyotining rivojlanishi“ mavzusida dissertatsiyasini himoya qildi. U 1967-yil Tojikiston fanlar akademiyasida katta ilmiy xodim sifatida ishladi.

Rasul Hodizoda 2010-yil 4-aprelda Tojikiston Respublikasidagi Dushanbe shahrida vafot etadi.

Ilmiy faoliyati 
 1954-yilda „19-asrning ikkinchi yarmida tojik adabiyotining rivojlanish bosqichlari“
 1956-yilda „19-asrning ikkinchi yarmida tojik adabiyotining tarixiy manbalari“
 1976-yilda „Ahmad Donish ijodiyotining ahamiyati“
 „17-19-asrlarda tojik va fors adabiyotining oʻxshashliklari“
 1966-yil „Kalila va Dimna“ asarini tojik tiliga tarjima qildi.
 1984-yilda „Rudakiy va uning zamondoshlari“
 1980-yilda „Lochinning parvozi“ asarini yozib tugatdi
 1983-yilda „Kechadagi yulduz“ romanini chop etdi.
 2004-yil „Samarqandnoma“ asarini yozib tugatdi.

Mukofotlari 
Rasul Hodizoda 1991-yilda „Tojikiston SSRda xizmat koʻrsatgan fan arbobi“ mukofoti sohibiga aylandi. 1999-yil „Shon-sharaf“ ordeni bilan mukofotlandi. Rasul Hodizoda 1991-yilda „Tojikiston SSRda xizmat koʻrsatgan fan arbobi“ mukofoti sohibiga aylandi. 1999-yil „Shon-sharaf“ ordeni bilan mukofotlandi. Rasul Hodizoda 1991-yilda „Tojikiston SSRda xizmat koʻrsatgan fan arbobi“ mukofoti sohibiga aylandi. 1999-yil „Shon-sharaf“ ordeni bilan mukofotlandi.

Manbalar 

Samarqandda tugʻilganlar
Ezekiel Kiptoo Chebii

Ezekiel Kiptoo Chebii (1991-yilning 3-yanvarida tugʻilgan) – yarim marafon va marafon poygalarida qatnashashgan keniyalik uzoq masofaga yuguruvchi. Uning shaxsiy rekordi 59:05 daqiqa va 2:09:15 soat. Uning yarim marafonida qatnashgani ushbu masofa boʻyicha barcha zamonlarning eng yaxshi yigirmataligiga kiritdi. U Madrid marafonida va Lille yarim marafonida gʻalaba qozongan. Ushbu ikkala gʻalana ham rekord hisoblanadi.

Karyera 
U ilk bor yevropadagi musobaqalarni 2009-yilda hali oʻsmir boʻlgan paytlarida boshlagan. Oʻsha yili uUtrecht Singelloopda beshinchi oʻrinni egallaydi. U 2010-yilda Paderborn 10K poygasida toʻrtinchi oʻrinni egallaydi. Ushbu poygada u birinchi marta masofani 28 daqiqadan kam boʻlgan vaqt ichida bosib oʻtadi va bu bilan u jahon miqyosidagi eng yaxshi 40 talikka kiritiladi.

Chebii 2011-yilda yarim marafonda yuguradi va Nice yarim marafonda 61:40 daqiqada bilan eng yaxshi natijani oʻrnatadi. Shuningdek, u Portugaliya yarim marafonida va Giro di Castelbuonoda kuchli sakkizlikka kiadi.

U 2012-yilda dunyoning eng yaxshi yuguruvchilari qatoridan joy oladi. U Berlin yarim marafonida ilk bor yarim marafonni bir soatdan kamroq vaqt ichida bosib oʻtadi va 59:22 daqiqa bilan uchinchi oʻrinni egallaydi. U sentabr oyida 59:05 daqiqa bilan Lille yarim marafonining rekordini yangilaydi. Bu safar uni oʻsha mavsumda dunyoda toʻrtinchi oʻrinni egallaydi, shuningdek, uni barcha zamonlarning eng yaxshi yigirmataligiga koʻtarishadi. U Amsterdam marafonida ham eng tez yugurish boʻyicha rekord oʻrnatadi.

Yuqori natijalardan soʻng, oʻz jismoniy holatini bir xilda saqlashga qiylana boshlaydi va Marseille-Cassis Classique Internationale musobaqasida oʻninchi, RAK yarim marafonida oʻn ikkinchi va CPC yarim marafonida boʻlsa beshinchi oʻrinni egallaydi U keyinchalik uzoqroq masofalarga yugurishni boshlaydi. 2013-yilgi Rotterdam marafonida 30 kmli masofaga yuguradi.

U Madrid marafonida eng yuqori pogʻonaga koʻtarilish uchun 2:09,15 soatlik natijani qayd etadi. Uning marafondagi navbatdagi urinishlari unchalik muvaffaqiyatli boʻlmadi. U Dubayda 17-oʻrinni olib 2:13:14 soatlik natijani qayd etadi.

Manbalar 

1991-yilda tugʻilganlar
Yashayotgan insonlar
Erik Abdul

Erik Orlando Abdul ()(1986-yil 25-fevral Oranestad) – aruba va gollandiyalik futbolchi, Aruban Racing klubi va Aruba terma jamoasi darvozaboni.

Biografiyasi 
Erik Abdul 1986-yil 25-fevralda Arubanning Oranjestad shahrida tugʻilgan.

Darvozabon sifatida futbol oʻynay boshlagan. 2005—2006-yilgi mavsumda Papillonning Estrella jamoasi tarkibida Aruba chempioni boʻlgan.

2006-yilda u Niderlandiyaga koʻchib oʻtgan va u yerda Sparta Rotterdam jamoasi tarkibida mashq qilgan. 2010-yilgacha u Gollandiya chempionatida „Sparta“ jamoasida boʻlgan, lekin hech qachon maydonga tushmagan va oʻzini yoshlar jamoasidagi oʻyinlar bilan kifoyalangan.

Erik keyingi toʻrt yilni Gollandiya futbolining toʻrtinchi darajasi boʻlgan Topklassda oʻtkazgan. 2010—2011-yilgi mavsumda u Zvaluvenda, 2011—2012-yilgi mavsumda DHC Delftda, 2012—2013 va 2013—2014-yilgi mavsumlarida Xendrik-Ido-Ambaxtning ASVH jamoasida oʻynagan.

2014-yil yanvar oyida Erik Arubaga qaytib kelgan va u yerda iyulgacha Estrella jamoasi tarkibida oʻynagan hamda mamlakat kubogi va chempionat bronza medalini qoʻlga kiritgan. 2014-yil iyul oyida u Dakotaga koʻchib oʻtgan va u yerda 2019-yilgacha oʻynagan. Dakota bilan 2018-yilda Aruba chempioni, 2016-yilda kumush, 2019-yilda bronza medali sohibi boʻlgan va mamlakat kubogi sohibiga ham aylangan.

2019-yilda u Racing jamoasiga oʻtgan.

Erik Aruba terma jamoasi safida 28 ta oʻyin oʻtkazgan. Abdulning debyuti Jahon chempionati saralash bosqichida Oranjestaddagi Sent-Lyusiya jamoasiga qarshi oʻyinda boʻlgan (4:2). Erik oʻyinda jamoasiga sardorlik qilgan.

Yutuqlari

Jamoasi

„Estrella“ 

 Aruba chempioni : 2005—2006
 Aruba chempionatining bronza medali sovrindori: 2013—2014
 Aruba kubogi gʻolibi : 2013—2014

„Dakota“ 

 Aruba chempioni: 2017—2018
 Aruba chempionatining kumush medali sovrindori: 2015—2016
 Aruba chempionatining bronza medali sovrindori: 2018—2019
 Aruba kubogi sohibi: 2018—2019

Oilasi 
Erikning kichik ukasi – David Abdul (1989-yilda tugʻilgan) ham, aruba va gollandiyalik futbolchi hisoblanadi.

Manbalar 

Niderland futbolchilar
Yashayotgan insonlar
1986-yilda tugʻilganlar
25-fevralda tugʻilganlar
O'zbekiston mustaqilligining 30-yilligi yo'li

O'zbekiston mustaqilligining 30 yilligi yo'li — Toshkent metropoliteni yoʻllaridan biri. Toshkent shahri atrofidagi avtomobil halqa yo'liga monand tarzda qurilayotgani uchun ham shunday nomlangan. Birinchi bosqichi 2020-yil 29-avgustda yoʻlga qoʻyilgan. Bu yoʻl yana 4 bosqichda qurilishi rejalashtirilgan.

Doʻstlik-2 bekatidan Qoʻyliq bekatigacha boʻlgan mazkur yoʻnalish uzunligi 11 km boʻlib, 7 ta bekat (Texnopark, Yashnobod, Tezul, Olmos, Rohat, Yangiobod va Qo'yliq) barpo etilgan. Birinchi bekatdan oxirgisigacha 19 daqiqada yetib olish mumkin. Bu yoʻnalish kuniga 46,000 nafar yoʻlovchiga xizmat koʻrsatish imkoniyatiga ega.

Bekatlar

Bekatlar milliy kolorit asosida, oʻziga xos dizaynda qurilgan. Ular yoʻlovchilarga qulaylik yaratuvchi zamonaviy texnologiyalar, yoʻl kira haqini elektron toʻlash imkonini beruvchi turniketlar, eskalator bilan jihozlangan.

Harakat tarkibi 

O'zbekiston mustaqilligining 30 yilligi yo'lida 4 vagonli 5 ta poyezd harakatlanadi.

Kelajakdagi loyihalar

Yerusti O'zbekiston mustaqilligining 30 yilligi yo'li metrosi loyihasining umumiy qiymati 422 million AQSh dollaridan ziyod. Bu yoʻlning jami uzunligi qariyb 55 km boʻlib, bekatlari soni 35 ta boʻladi. Loyiha quyidagi 5 bosqichda amalga oshirilishi rejalashtirilgan:

https://kun.uz/news/2020/08/31/zamonaviy-texnopark-kengayayotgan-metropoliten-qayta-qurilayotgan-yollar-toshkentdagi-yangi-loyihalar-taqdim-qilindi

 1-bosqich: Doʻstlik-2 bekatidan Qoʻyliq bozorigacha bo'lgan qism qurilib, foydalanishga topshirildi.
 2-bosqich: Qoʻyliq bozori bilan Toshkent yerosti metrosining Olmazor bekati bogʻlanadi. 
 3-bosqich: Beruniy bekatigacha bo'lgan qism quriladi.
 4-bosqich: Bodomzor bekatigacha boʻlgan qism quriladi.
 5-bosqich: Halqa metro liniyasi yana Doʻstlik bekatiga ulanadi.

Toshkent Metropolitenini kengaytirish loyihasi bilan tanishish mumkin.

Manbalar 

Toshkent metropoliteni
Toshkent
Metropoliten
Toshkent metrosining liniyalari
Yuriy Nikolayev

Yuriy Nikolayev(1923-yil 14-dekabr, Samarqand viloyati, Oʻzbekiston SSR, SSSR – 1977-yil 7-yanvar, Dushanbe, Tojikiston SSR, SSSR) – tojik tarixchisi, tarix fanlari doktori, professor.

Biografiyasi 
Yuriy Nikolayev 1923-yil 14-dekabr kuni Oʻzbekiston SSRga qarashli boʻlgan Samarqand viloyatida tugʻilgan. U 1948-yilda Moskva davlat tarix va arxiv institutini tamomlagan. 1948-yildan 1949-yilgacha Tojikiston markaziy davlat arxivi mudiri lavozimida faoliyatini boshladi. Yuriy Nikolayev 1949-yildan 1950-yilgacha Tojikiston davlat universitetining kafedra laboranti lavozimida ishladi. U 1949-yil Tojikiston davlat universitetining aspirantura taʼlim bosqichiga oʻqishga qabul qilindi. Yuriy Nikolayev 1952-yilda aspirantura bosqichini muvaffaqiyatli yakunladi. U 1952-yildan 1958-yilgacha Stalinobod davlat institutining SSSR tarixi kafedrasi dotsenti sifatida faoliyat yuritdi. U 1960-yildan 1963-yilgacha Tojikiston davlat tarix va etnografiya instututining Sovet tarixi kafedrasi mudiri lavozimida ishladi. Yuriy Nikolayev 1963-yildan 1969-yilgacha esa kafedra dotsenti sifatida ishladi. Yuriy Nikolayev 1973-yil Tojikiston davlat universitetida professor ilmiy unvoniga erishdi. Xuddi shu yili, Tojikiston politexnika institutida kafedra mudiri lavozimida faoliyat yuritdi. Yuriy Nikolayev 156 ta ilmiy ishlar muallifi hisoblanib, Tojikiston davlat institutida Ikkinchi jahon urushidan keyingi bolalarning hayoti mavzusida izlanishlar olib bordi. U 23 ta xalqaro konferensiya va sammitlarda ishtirok etgan. 1956-yil Stalinobod yaqinidagi janglarda qatnashgan. Yuriy Nikolayev 1977-yil 7-yanvar kuni Tojikiston SSRga qarashli boʻlgan Dushanbe shahrida vafot etgan.

Mukofotlari 
Yuriy Nikolayev 1956-yil SSSR Oliy Kengashi Sovetning qaroriga muvofiq, „2-darajali Ulugʻ Vatan urushi ordeni“ bilan mukofotlangan. Shu bilan birgalikda, Tojikiston SSR Oliy Kengashining faxriy yorliqlari bilan mukofotlangan.

Manbalar 

Samarqandda tugʻilganlar
Lee Man FC

Lee Man futbol klubi () Tseung Kwan O shahrida joylashgan Hong Kong professional futbol klubi boʻlib, hozirda Gonkong Premyer-ligasida ishtirok etadi. Klub Lee & Man Chemical kompaniyasiga tegishli.

Tarix 
Li & Man Paper 2016—2017-yilgi mavsumda Reynjersning asosiy homiylari va operatorlari boʻlgan. Klub oʻsha mavsumni Li Man Reynjers () nomidan foydalangan holda oʻynadi.

Keyingi mavsumda Li & Man oʻz pullarini oʻzlarining futbol klubi qurishga sarflashga qaror qilishdi. Ular toʻgʻridan-toʻgʻri Gonkong Premyer-ligasiga klubga kirish huquqi uchun Gonkong futbol assotsiatsiyasiga 1 million HK dollari kirish toʻlovini toʻlashdi. Klub 2017-yil 3-iyulda sobiq Gonkong terma jamoasi aʼzosi Fung Ka Kini birinchi menejer sifatida ishga oldi. Fung murabbiy sifatida faqat bir mavsum davom etdi, chunki klub umidsizlikka uchragan 8-oʻrinni egalladi.

2018-yilning 21-mayida Li Man Gonkong va Makaoning sobiq menejeri Chan Xiu Mingni bilan shartnoma imzoladi va bosh murabbiy qilib tayinladi. Chan qoʻl ostida klub 2019-yil 27-aprelda „Yuen Long“ ustidan 3:2 hisobida gʻalaba qozonib, 2018—2019-yilgi Gonkong kubogini qoʻlga kiritib, oʻzining birinchi sovrinini qoʻlga kiritdi.

Joriy tarkib

Birinchi jamoa 

 FP

 FP

 FP
 FP

 FP

 FP

 FP

 FP

Ijaraga berilgan futbolchilar 

 (on loan at Tai Po)
(on loan at Eastern)

Izohlar:
LP Bu futbolchilar Gonkong ichki futbol musobaqalarida mahalliy futbolchilar sifatida koʻriladi.
FP Bu futbolchilar xorijlik futbolchi sifatida roʻyxatdan oʻtgan.

Xalaqaro oʻyinlar

Yutuqlar

Kubok musobaqalari 
 Hong Kong Sapling Cup
 Chempion (1): 2018–19
 Hong Kong Senior Shield
 Ikkinchi oʻrin (1): 2019–20

Bosh murabbiylar 
  Fung Ka Ki (2017–2018)
  Lam Hing Lun,  Fung Hoi Man (2018)
  Chan Hiu Ming (2018–2023)
  Tsang Chiu Tat (2023–present)

Manbalar

Havolalar 
 Official Site

Gongkong futbol klublari
Nabil Abidalla

Nabil Abidalla ()(1982-yil 5-avgust, Amsterdam) – gollandiyalik futbolchi, futbolchilik faoliyatini yakunlagan. Nabil yarim himoyachi va hujumchi sifatida oʻynagan.

Klubdagi faoliyati 
Nabil Abidalla futbolchilik faoliyatini Amsterdamning „Ajax“ klubida boshlagan, ammo Abidalla hech qachon Amsterdamning asosiy jamoasi tarkibida oʻynay olmagan. 2000-yilda Nabil Ipsvich Taun klubida oʻynash uchun Angliyaga joʻnab ketgan. Toʻrt yil davomida Nabil „Ipsvich“ safida atigi 6 ta oʻyinda maydonga tushgan, uning debyuti 2001-yil 24-fevralda Angliya chempionatining „Everton“ ga qarshi oʻyinida boʻlib oʻtgan va oʻyin Ipsvichning 2:0 hisobidagi gʻalabasi bilan yakunlangan.

2004-yilning yanvarida Nabil Angliya uchinchi divizionida oʻynagan Nortgempton Taun klubiga ijaraga oʻtgan. Yozda futbolchi Ipsvichni klub bilan shartnimasi tugaganligi tufayli erkin agent sifatida tark etgan. Keyinchalik u Angliya quyi ligasi klublari Heybridge Swifts va Clacton tarkibida oʻynagan. Keyin Abidalla Gollandiyaga qaytib, Aalsmeer klubida oʻynay boshlagan.

„Fessberg“ 
2008-yilda Nabil Shvetsiya futbol ligasining ikkinchi divizionida oʻynagan Shvetsiyaning Fessberg klubi bilan shartnoma imzolagan. Nabil jamoada beshinchi raqamda oʻynagan. Uning debyuti 13-aprel kuni Laholm klubi bilan oʻyinda boʻlib oʻtgan. Chempionatning 3-turida Nabil klub uchun birinchi golini urgan. Sentyabr oyida Lerier-Angereds bilan oʻyinda Abidalla faoliyatidagi ilk xet-trikini amalga oshirgan.

Mavsum davomida u 19 liga oʻyinida 5 ta gol urgan. Oʻzining ikkinchi mavsumida futbolchi juda kamdan-kam holda maydonga tushgan, u umumiy sakkizta oʻyinda asosiy tarkibda maydonga tushgan, asosan zaxiradan oʻyinlarga qoʻshilgan. Nabil oxirgi marotaba klub tarkibida 2009-yilning 12-sentyabrida Asmundtorpsga qarshi safar oʻyinida maydonga tushgan.

„Torres“ 
2009-yil avgust oyi oxirida Abidalla Italiya C2 seriyasining Torres klubida koʻrikdan oʻtgan va keyinchalik klub bilan shartnoma imzolagan.

Manbalar 

Niderland futbolchilar
Yashayotgan insonlar
1982-yilda tugʻilganlar
5-avgustda tugʻilganlar
Law Adam

Law Adam () () (1908-yil 11-iyun – 1941-yil 15-may) – golland va shveytsariyalik futbolchi, Shveysariya va Niderlandiya terma jamoalarining sobiq oʻyinchisi.

Futbolchilik faoliyati 
Adam futbolchilik faoliyatini Gollandiyaning HVV klubida boshlagan. Adam HVV klubiga Gaaga shahridagi akademiyadan qoʻshilgan. 19 yoshida Adam oʻqish uchun Syurixga joʻnab ketgan va u yerda „Grasshopper“ jamosida oʻynay boshlagan. 1929-yilda Adam Shveysariya terma jamoasida Avstriya termasiga qarshi oʻyinda terma jamoa safida debyut qilgan. Oradan bir yil oʻtib Gollandiya terma jamoasi Shveysariyaga tashrif buyurgan va Adam oʻzining vatani Gollandiya terma jamoasidan chaqiruv olgan. Uchrashuv 6:3 hisobida Shveysariya foydasiga hal boʻlgan.

Keyinchalik Adam Gollandiya terma jamoasi safida 11 ta oʻyin oʻtkazib, 6 ta gol urgan. 1932-yilda u Germaniya jamoasiga qarshi Dyusseldorfda boʻlib oʻtgan va 2:0 hisobida yakunlangan oʻyinda oʻz jamoasi uchun ikkala golni urishga muvaffaq boʻlgan. 1933-yilning bahorida Adam HVV klubiga qaytgan, ammo yurakdagi muammolari uni bir necha oydan soʻng 24 yoshida futbolchilik faoliyatini yakunlashga majbur qilgan.

Oʻlimi 
1941-yil 15-mayda Gollandiyaning Sharqiy Hindistonidagi Surabaya shahrida Tor va Anasher jamoalari oʻrtasidagi oʻrtoqlik oʻyini chogʻida 32 yoshida vafot etgan. Adam bu bahsda ikkita gol urgan va sheriklariga uchta golli uzatma bergan. Ikkinchi boʻlimning sakkizinchi daqiqasida yuragini ushlab maydonni tark etgan. Oʻsha uchrashuvning bosh hakami Lambek De Scheidsrechter jurnalida Adamning oʻlimi haqida intervyu bergan. Adam maydonni tark etgach, hakam undan hol-ahvol soʻraganida, Adam shunday javob bergan: „Mening yuragim yana nayrang oʻynayapti, lekin yigitlarning ustunligi bor, men dam olaman“.
.

Manbalar 

Shveysariyalik futbolchilar
Niderland futbolchilar
1941-yilda vafot etganlar
15-mayda vafot etganlar
1908-yilda tugʻilganlar
11-iyunda tugʻilganlar
Abu-l- Adyon

Abu-l-Hasan Ali Abu-l-Adyon- tasavvuf shayxi.
„Nasoyim ul-muhabbat“da tilga olingan tasavvuf shayxlaridan biri. Kunyasi – Abu-l-Hasan. Turli din namoyandalari bilan munozaraga kirishib, ularni bahsda magʻlub etgani uchun „Abu-l-Adyon“ (Dinlarning otasi, bilimdoni) nomi bilan mashhur boʻlgan. Junayd al-Bagʻdodiy, Abu Said Xarroz bilan ham muloqot qilgan. Navoiy „Nasoyim ul-muhabbat“ga ushbu shayx bilan bogʻliq bobni kiritgan.
Gulbara Tolomushova

Gulbara Tolomushova ( rus: Гульбара Толомушова ) — qirgʻizistonlik filmshunos, film tarixchisi, telerejissor va teleboshlovchi.

U Frunzeda (hozirgi Bishkek) da tugʻilgan,onasi ish uchun Moskvaga tez-tez borib turuvchi film muharriri bo'lgan. U Moskvada kinematografiya bo'yicha o'qishni davom ettirib, 1989 yilda Rossiya Davlat kinematografiya institutini tamomlagan. O'shandan beri u ko'plab filmlar rejissyorligi bilan shug'ullangan, internet va bosma nashrlar uchun maqolalar yozgan. U bir qator kinofestivallarda hakamlar hay’ati a’zosi sifatida ham ishlagan. Televizion rejissyor sifatida u Qirgʻiz kinosi, sanʼati va madaniyati mavzusidagi hujjatli filmlarga ixtisoslashgan va bu haqida filmlar olgan. Madaniyat va turizm vazirligining Kinematografiya boʻlimida ishlagan va u Xalqaro kinotanqidchilar federatsiyasi va Osiyo kinosini targʻib qilish tarmogʻi aʼzosi . 2004 yildan 2010 yilgacha Qirgʻiziston kino ijodkorlari uyushmasi raisi oʻrinbosari boʻlgan. Qirgʻiziston Fanlar Akademiyasi qoshidagi Aytmatov nomidagi Adabiyot va tillar institutida ilmiy xodim boʻlib ham ishlagan. . Faoliyati davomida Qirgʻiziston hukumatining bir necha mukofotlari bilan taqdirlangan . Tolomushova Potemkin jangovar filmini hayotida ko'rgan birinchi haqiqiy ajoyib film deb aytadi.

Manbalar
Zuhrasoch qirqqulogʻi

Zuhrasoch qirqqulugʻi — qirqquloqlar boʻlimiga mansub oʻt-oʻsimlik. Oʻbekiston hududida uchraydi. Hozirda kamyob, aynan maʼlum bir muhitda oʻsadi.

Tavsif 
 Dunyo: Oʻsimliklar dunyosi
 Boʻlim: Qirqquloqlar
 Sinf(ajdod): Polypodiumsimonlar
 Oila: Qirqquloqdosh
 Turkum: Qirqquloq
 Tur: Zuhrasoch qirqqulogʻi

Tuzilishi 
Ildizpoyali, koʻp yillik oʻt. Bargi (poyasi) keng nashtarsimon, uzunligi 10-40 sm, 2-3 karra patsimon boʻlingan. Barg boʻlaklari ham qisqa bandli, barglarning ostki tomonida soruslar joylashgan, undagi sporangiylarda sporalari yetiladi.

Boʻlimi 
Yer yuzida qirqquloqlarning 10 000 ga yaqin turi tarqalgan. Qirqquloqlarga ildizpoyali, koʻp yillik oʻtlar kiradi. Faqat tropik va subtropik mintaqalardagina uning daraxtsimon vakillari uchraydi.
Yer betiga qirqquloqlarning bir toʻp patsimon qirqilgan uzun barglari oʻsib chiqadi. Yosh barglarning uchi oʻralgan boʻlib, barg oʻsgan sari yozila boradi.
Qirqquloqlar boʻlimi vakillari oʻsishi jihatidan qirqboʻgʻimlar vakillariga oʻxshasa ham, lekin bargining yirikligi va spora beruvchi boshoqlarining boʻlmasligi bilan ulardan farq qiladi.

Koʻpayishi 
Zuhrasoch qirqqulogʻi barcha qirqquloqlar singari jinssiz va jinsiy yoʻllar bilan koʻpayadi. Soruslardagi sporangiylar ichida yetilgan sporalar sporangiy poʻsti yorilgach tashqariga chiqadi va shamol yoki suv yordamida tarqaladi.
Nam tuproqqa tushgan sporadan gametofit oʻsib chiqadi. Qirqquloqlarning gametofiti boʻyi 1-sm keladigan, yashil, yupqa, yuraksimon oʻsimta boʻlib, pastki qismidagi rizoidlari bilan tuproqqa yopishib turadi. Lekin u uzoq yashamaydi. Gametofitdagi anteriydilarda koʻp xivchinli, harakatchan spermatozoidlar arxegoniylar ichiga kirib, tuxum hujayra bilan qoʻshiladi. Urugʻlangan tuxum hujayradan murtak hosil boʻladi, murtak esa oʻsib, undan yangi qirqquloq — sporofit rivojlanadi.

Manbalar 

 
https://www.google.com/search?q=polypodium&sca_esv=565946763&rlz=1C1YTUH_ruUZ1063UZ1064&ei=d-UFZcOkD-iPxc8PneyXsAE&gs_ssp=eJzj4tTP1Tcwy8m1qDRg9OIqyM-pLMhPySzNBQBTAQem&oq=polipodi&gs_lp=Egxnd3Mtd2l6LXNlcnAiCHBvbGlwb2RpKgIIBDIHEAAYgAQYCjIHEC4YgAQYCjIHEC4YgAQYCjIKEC4Y1AIYgAQYCjIHEC4YgAQYCjIHEC4YgAQYCjIFEAAYgAQyBxAuGIAEGAoyBxAAGIAEGAoyBxAAGIAEGAoyFhAuGIAEGAoYlwUY3AQY3gQY3wTYAQNIr3tQ8AdYyUpwAngBkAEEmAHiAqAB8hmqAQgwLjIuMTAuMrgBAcgBAPgBAagCEsICChAAGEcY1gQYsAPCAgoQABiKBRiwAxhDwgIHEAAYigUYQ8ICHRAAGIoFGOUCGOUCGOoCGLQCGIoDGLcDGNQD2AEBwgIQEC4YAxiPARjqAhi0AtgBAsICEBAAGAMYjwEY6gIYtALYAQLCAgsQABiABBixAxiDAcICCxAuGIAEGLEDGIMBwgIIEAAYgAQYsQPCAg0QABiKBRixAxiDARgKwgILEAAYigUYsQMYgwHCAhEQLhiDARjHARixAxjRAxiABMICBRAuGIAEwgIKEC4YsQMYgAQYCsICFBAuGIAEGJcFGNwEGN4EGOAE2AED4gMEGAAgQYgGAZAGCboGBAgBGAe6BgYIAhABGAq6BgYIAxABGBQ&sclient=gws-wiz-serp

Oʻsimliklar